# Аферата с Топлофикация - София

### от Уикипедия, свободната енциклопедия

През 2006 г. в дружеството „Топлофикация“ - София са разкрити финансови злоупотреби. През април директорът му Валентин Димитров (наричан от медиите Вальо Топлото) е сменен на поста заради злоупотребите, а в началото на юли е и арестуван с обвинения за пране на пари и укриване на данъци.[1] Кметът на София Бойко Борисов и министърът на икономиката и енергетиката Румен Овчаров си разменят обвинения по случая. През декември са арестувани още хора от ръководството на дружеството.

През януари 2007 г. общински съветници от БСП, НДСВ, ССД, „Гергьовден“ и Демократи за София избират за нов директор на Топлофикация - София човек, който според опозицията е бил съветник на бившия финансов министър от НДСВ Милен Велчев и е работил с Румен Овчаров в АЕЦ „Козлодуй“[2].

## [редактиране] Писмо на Димитров от ареста, в което се споменава „Р. Овч.“

В края на декември 2006 г. в пресата е публикувано писмо на Димитров от ареста в което търси помощта на определени лица, на част от които назовава имената, а други споменава с инициали. В писмото пишело: „Какво стана и с помощта от страна на Р. Овч.! Досега съм му помагал!!!“[3] Писмото всъщност било намерено от следствието няколко месеца по-рано. Работи се и по версията Димитров нарочно да е споменал разни имена с цел да ги компроментира и сам е искал писмото да бъде хванато.

Според Илия Божинов от Висшия съвет на БСП „има пряка топла връзка между Румен Овчаров и Валентин Димитров и тя никога не е била тайна за членовете на БСП“.[4] (Божинов критикува Овчаров още от август 2006 г. [5])

## [редактиране] Източници

1. ↑ „Арестуваха бившия шеф на «Топлофикация»-София“ - segabg.com, 05.07.2006
2. ↑ „След тричасов дебат червени и жълти наложиха Наско Михов“ - monitor.bg, 13.01.2007
3. ↑ „Хващат скандално писмо на Вальо Топлото от ареста“ vsekiden.com, 27.12.2006
4. ↑ „Връзката между Овчаров и Димитров не е тайна за БСП“ - vsekiden.com, 02.01.2007
5. ↑ „Илия Божинов: БСП и правителството защитават корпоративни интереси“ - vsekiden.com, 14.07.2006

Тази статия, свързана с България, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B0/%D1%84/%D0%B5/%D0%90%D1%84%D0%B5%D1%80%D0%B0%D1%82%D0%B0_%D1%81_%D0%A2%D0%BE%D0%BF%D0%BB%D0%BE%D1%84%D0%B8%D0%BA%D0%B0%D1%86%D0%B8%D1%8F_-_%D0%A1%D0%BE%D1%84%D0%B8%D1%8F_d5ca.html“.

Категории: Политика на България | Мъничета, свързани с България

##### Views

- Статия
- Беседа
- Текуща версия

##### Търсене